JohanHeinsen/ENO huggingface dataset:
Lolland-Falsters Stifts-Tidende, 1840-04-26
Frankrig. Thiers har atter vundet en parlamentarisk Seir, idet nemlig Pairskammeret med en stor Majoritet har tilstaaet ham den forlangte Sum til de hemmelige Udgifter. Under de Debatter, som reiste sig angaaende den nævnte Sag, og som varede i 4 Dage, var det atter Conseilspræsidenten, Hr. Thiers, der især udmærkede sig. Det var fornemmelig den Politik, det nuværende Ministerium agtede at følge, som var Gjenstanden for hans Taler, og med Hensyn til de orientalske Anliggender erklærede han uforbeholdent, at Frankrig og England ikke vare enige. Han indrømmede, at Constantinopel var det Punct, som meest blev truet, men Faren laae dog endnu i det Fjerne; thi Virkeligheden gaaer ikke saa hurtig, som deres Tanker, der beskjæftige sig med Politik. Frankrig vil vel understøtte Tyrkiet, men det vil ikke gjøre dette ved at tilbagegive det de Provindser, som engang ere løsrevne fra Porten; thi ogsaa Ægypten har Ret til at fordre sig respecteret. Det vilde desuden være et stort Spørgsmaal, om Paschaen af Ægypten godvillig vilde opgive sine Erobringer, og at tvinge ham dertil ved Vaabenmagt, kunde meget let fremkalde farlige Følger for Porten. Fra Tanger har man Efterretninger indtil d. 27de f. M., hvoraf ingen melder noget om den tidligere bebudede Krig med Marocco. J Algier forefalder der jevnlige Smaafægtninger mellem Franskmændenne og Abdel Kaders Tilhængere; dog lede de ikke til noget Resultat.
Lolland-Falsters Stifts-Tidende, 1840-04-26
Spanien. Ministerforandringer ere her saa hyppige og af saa liden Betydning, at de næsten gaae vændsede hen, og dog er en saadan Forandring og Jndtagelsen af nogle ubetydelige Forter, de eneste Nyheder, man har faaet fra Madrid. Jtalien. Paven skal have holdt en ny Allocution over de religiøse Anliggender med Preussen og Rusland, om hvis Jndhold man dog endnu er uvidende. J Rom er i denne Tid hyppige Arrestationer blevne foretagne, som en Følge af, at man skal have opdaget en meget vidt forgrenet Sammensværgelse. – J Neapel hersker der almindelig Bestyrtelse blandt Kjøbmændene paa Grund af Udsigterne til Krig med England, og vel og fordi man frygter Stemningen paa Sicilien. Overordentlig Opsigt har det vakt i Neapel, at den forrige Minister for de udenlandske Anliggender, Fyrst di Cassaro, af Kongen er bleven forviist til Staden Foggia; Reisen derhen har han maattet tiltræde saa hurtigt, at man neppe lod ham have Tid til at medtage de allernødvendigste Ting, og dog skal hans hele Brøde bestaae i, at han frit har udtalt sin Mening til Kongen og gjort opmærksom paa de betænkelige Følger, som Stridighederne med England kunne fremkalde. Fyrsten skal være almindelig agtet og er bekjendt for sin Hengivenhed mod Kongehuset.
Lolland-Falsters Stifts-Tidende, 1840-04-26
Holland. Et hollandsk Blad melder under 10 dennes, at det fra paalidelig Haand er bleven anmodet om at melde, at Rygterne om, at Kongen havde opgivet det paatænkte Giftermaal, ere aldeles blottede for Troværdighed, og at det Hele kun foreløbig er opsat.
Lolland-Falsters Stifts-Tidende, 1840-04-26
Tydskland. J den baierske Stænderforsamlings sidste Møde fandt den Deputerede Bistelmeyer sig foranlediget til at spørge Ministeren for de indenlandske Anliggender og nogle af ham den foregaaende Dag brugte Hentydninger, der i halv mysteriense Udtryk indeholdt grove Gravamina, saasom: Bortødslen af offentlige Penge, Spioners og hemmligt Polities Lønning, skulle forstaaes som sigtende til nogen af de Deputerede, hvorpaa Ministeren blandt andet svarede: "Nei intet Medlem af dette Kammer træffer min Anklage, og til Lykke har Baiern kun et Jndivid, der er i Stand til en saadan Skjændighed. Kammeret modtog dette Svar, der indeholder en bestemt Sigtelse, med megen Overraskelse, og da der, efter hvad man hører, skal i Rigsraadernes Forsamling være givet yder ligere Forklaring over de gaadefulde Udtryk, længes man efter en Offentliggjørelse af Forhandlingerne. En Slags Commentar til det Passerede troer man imidlertid at finde i en Duel, som den paafølgende Dag fandt Sted mellem Jndenrigsministeren v. Abel og hans Formand, Fyrst Oettingen Wallerstein.
Lolland-Falsters Stifts-Tidende, 1840-04-26
Efterat Duellanterne, der vare secunderede af tvende høie Rigsraader, havde vexlet tvende Kugler, der dog ingen Skade gjorde, fandt v. Abel sig foranlediget til baade mundtlig og skriftlig at erklære, at han ansaae sin Modstanders Characteer aldeles reen og uplettet, og at Fyrsten ikke var istand til at begaae saadanne Skændigheder, som han, Abel, havde omtalt i det sidste Møde. Da Duellen var endt, erholdt Fyrst Oettingen Wallerstein Besøg af Prinds Carl og flere høie Personer, og om Aftenen var han til Taffels hos Kronprindsen, der udbragte den første Skaal for Rigsraaderne, der saa skarpt havde udtalt sig mod Angrebet paa deres værdige og ærefulde Medlem, ved hvilken Leilighed Prindsen berørte Fyrstens Glas og trykkede hans Haand, og da derefter Selskabet havde udbragt Prindsens Skaal, drak denne atter paa den ædle Fyrst Wallersteins Velgaaende. Naturligviis har hele denne Sag givet Anledning til mange Formodninger. – J Hannover fortsætte Stænderne deres Raadslagninger, men kun meget lidet bliver bekjendt blandt Publicum. - Den badenske Stænderforsamling har eenstemmig antaget v. Jtzsteins Forslag om til Protocollen at udtale Ønske om, at Regjeringen vil ved Forbundsdagen bidrage til, at den eensidig ophævede hannoverske Forfatning af 1833 atter bliver gjennindført.
Lolland-Falsters Stifts-Tidende, 1840-04-26
Handelsefterretning. Kbhvn, den 24 Aril. Med Dags Posten meldes fra Hamborg endeel Omsætninger i Hvede, derimod stille i alle andre Kornsorter. Enkelte Partier 2 radet Byg af Sjælland solgt til 23 Mk. og en Ladning herliggende Raps til 9 1/4 Rd. pr. Td.; ellers intet Nyt. (Meddeelt.)
Lolland-Falsters Stifts-Tidende, 1840-04-26
Dødsfald. Billet=Casserer ved det kongelige Theater, J.P. Gall, 69 Aar; Enkemadame Kompmann, f. Jversen, 83 Aar; Enkemad. Mulvad, f. Hansen, 74 Aar; Mad. Weise, f. Møller, 83 Aar; Mad. Alvsen, f. Lys, 34 Aar; pensioneret Vognmester og Domd. T. J. Line, 75 Aar. Alle i Kjøbenhavn. - Mad. Petersen, f. Nissen, i Longelse paa Langeland, 55 Aar; Enkemad. Gjørup, f. Ree ger, i Viborg, 71 Aar; Gjæstgiver H. Maren i Nybroe, 67 Aar, forhenværende Forvalter G. Tryde i Foussings Mølle. 92 Aar, afskediget Lieutenant v. Brømbsen i Flensborg, 68 Aar; Bøssemager Petersen paa Kronborg Geværfabrik, 70 Aar; Enkemad. Lund, f. Holm, paa Fredensborg, 91 Aar. Nykjøbings Skibslifte fra 11 til 25 April 1840.
Lolland-Falsters Stifts-Tidende, 1840-04-26
Jndklarerede: Skipper P. Cronberg af Nyham, fra Halmstad med Trælast; C. Hansen af Marstal, fra Kiel med Stykgods; N. C. Nielsen af Svendborg, fra Kjøbenhavn ved Forbiseiling, med Stykgods; N. C. Nielsen af Svendborg, fra Wedbek, baglastet; P. C. Lyngs af og fra Kjøbenhavn med Trælast; L. J. Cramer af Nykjøbing, fra Kjøbenhavn med Trælast og Stykgods; N. Jørgensen af Aalborg, fra Kjøbenhavn, baglastet; N. H. Christensen af Marstal, fra Holismed Muursteen; J. Carslund af Ærøeskjøbing, fra Svendborg med Sild og levende Torsk; C. M. Albertsen af Marstal, fra Kiel, baglastet; K. C. Svarrer af Svendborg, fra Kjøbenhavn med Stykgods.
Lolland-Falsters Stifts-Tidende, 1840-04-26
Udklarerede: Skipper P. Cronberg af Nyham, til Helsingborg, baglastet; A. W. Schrøder af Nykjøbing, til Kiel med Kartofler; E. Petersen af Svendborg, til Stubbekjøbing, baglastet; J. Marqvardt af Nykjøbing, til Kjøbenhavn med Flyttegods m.v.; N. C. Nielsen af Svendborg, til Vedbemed Korn; H. J. Hansen af Marstal, til Aarhuus ved Forbi seiling, med Flyttegods; N. Hansen af og til Dragøe ved Forbiseiling, med Egeplanker; P. C. Lyngs af og til Kjøbenhavn med Brænde; N. Jørgensen af og til Aalborg med Ege Skibstømmer og Planker.
Lolland-Falsters Stifts-Tidende, 1840-04-26
Nykjøbings Torvepriser den 25de April. Hvede 7 Rbd. a 7 Rbd. 3 Mk.; Rug 22 Mk.; Byg 21 Mk.; Havre 14 Mk.; Alt pr. Tønde, Oxekjød 9 a 10 s.; Kalvekjød 3 a 4 s.; fersk Flesk 11 a 12 s.; Alt pr. Pd.
Lolland-Falsters Stifts-Tidende, 1840-04-26
AVERTISSEMENTS. Det blev min sörgelige Lod at bekjendtgjöre for fraværende Familie og Venner, at det behagede Gud, at bortkalde til en salig Hvile, i sit 52 Aar efter 9 1/2 Aars lykkeligt Ægteskab min dyrebare og evig uforglemmelige Mand, Christian Rudolph Kierulff, Sognepræst for Feide Menighed udi Lollands Falsters Stift, Onsdagen den 15de dennes efter 1/2 Aars tiltagende Svagelighed og 3 Dages haarde Lidelser. - To Börn af hans förste Ægteskab begræde dybt Tabet af en elsket og kjærlig Fader og 2 med deres Moder modtage ham i Evigheden. - Haabet om Gjenforening hisset, kan alene trøste os i vor de be Sorg. Feide Præstegaard den 20de April 1810. Karen Jensine Kierulff, fød Brabrand.
Lolland-Falsters Stifts-Tidende, 1840-04-26
At Undertegnede har overtaget Districtslæge-Embedet her i Byen og indtil 1ste Mai er boende i Fru Cancellieraadinde Matzens Gaard, efter hvilken Tid jeg henflytter i Hr. Skoemager Bechs Gaard paa Torvet No 27 & 28, bekjendtgjøres herved. Nykjøbing d. 23 April 1840. Købke. Comiteen i Selskabet Foreningen til Nykjøbings Omegns Forskjønnelse, indbyder herved Foreningens Medlemmer til en General-Forsamling, som afholdes paa Raadstuen Tirsdagen den 28de April Eftermiddag Kl. 6, ved hvilken Arbeids Plan for denne Sommer vil blive forelagt. I den af Gaardmand Anders Jørgensen i Barløse contra suspenderet Skolelærer Jochumsen sammesteds anlagte. Sag, er under Dags Dato ved Baag Herredsret afsagt Dom, hvorved er kjendt for Ret:
Lolland-Falsters Stifts-Tidende, 1840-04-26
De af Jndstævnte, suspenderet Skolelærer Jochumsen, saavel i den af ham udgivne trykte Piece De sex Helte, eller: den hemmelige Republik, som og i Baag HerredsProvsteret og ved skriftlige Jndlæg, om og imod Citanten, Gaardmand Anders Jørgensen, brugte fornærmelige Udladelser, der hentyde paa, at denne mulig har dræbt Hestepranger Jørgen Paulsen, bør døde og magtesløse at være, saa at de ikke komme Citanten i nogen Maade til Skade paa Ære, eller gode Navn og Rygte, og bør Jndstævnte for at have fremført disse Udladelser, erlægge en Mulkt af 100 Rbd. Sølv til Odense Amts Fattigkasse; saa bør han og være Censur undergivet i 2 Aar og for sin under denne Sag brugte utilbørlige Skrivemaade erlægge en Mulkt af 10 Rbd. Sølv til Amtsfattigkassen og ligesaameget til Justitskassen; endeligen betaler han Citanten denne Processes Omkostninger med 15 Rbd. Sølv. Det Jdømte at udredes inden 15 Dage efter denne Doms lovlige Forkyndelse, under Adfærd efter Loven." Hvilket herved i Overeensstemmelse med Forordningen af 27de September 1799 20, bringes til offentlig Kundskab. Baag Herredscontoir den 27de Marts 1840. Buchwald.
Lolland-Falsters Stifts-Tidende, 1840-04-26
Paketfart. Onsdagen den 6te Mai afgaaer jeg herfra til Kjøbenhavn og medtager som sædvanlig Fragtgods og Passagerer. Hvo der fra Landet ønske noget Gods ind med, ville behage at afgive samme til Hr. Kjøbmand J. Sidenius inden den bestemte Afseilingsdag. Nykjøbing den 28de April 1840. J. Marqvardt. Dampskibet Løven.
Lolland-Falsters Stifts-Tidende, 1840-04-26
Torsdagen d. 30 April ankommer Løven første Gang iaar fra Kiel og Taars til Vordingborg, Færgegaard om Aftenen Kl. 6, og afgaaer næste Morgen, Fredag den 1ste Mai, Kl. 6 tilbage til Taars og Kiel. - Løven vedbliver derefter hele Sommeren regelret at ankomme til Vordingborg Færgegaard hver Søndag og Torsdag Aften, og atter derfra at afgaae hver Mandag og Fredag Morgen Kl. 6. Priserne ere ligesom forrige Aar. – Jndskrivning til Løven finder Sted ved Expeditionscontoiret i Vordingborg Færgegaard hver Mandag og Fredag Morgen Kl. 55 1/4 og paategnes Passene sammesteds. De Reisende, der ønske at afgaae med Løven, og der Natten forud ligge i Stadt Kiel i Vordingborg Bye, vorde om Morgenen Kl. 5 præcis befordrede til Færgegaarden. Vordingborg Postcontoir den 24 April 1840. Høegh=Guldberg.
Lolland-Falsters Stifts-Tidende, 1840-04-26
Fra Torsdagen den 30te dennes og indtil 2den October næstkommende, vil den lollandske Person post afgaae fra Kjøbenhavn hver Torsdag Eftermiddag Kl. 6 og fra Nakskov hver Søndag Morgen Kl. 6.
Lolland-Falsters Stifts-Tidende, 1840-04-26
Nykjøbings Postcontoir den 24de April 1840. Redigeret, trykt og udgivet af W. F. Laub i Nykjøbing.
Lolland-Falsters Stifts-Tidende, 1840-04-26
Raigræsfrøe a 1 Rbd. pr. Tønde, leveres i Nykiøbing, naar bestilling skeer til dette Blads Contoir.
Lolland-Falsters Stifts-Tidende, 1840-04-26
Auctioner. Mandagen den 4de Mai førstkommende Kl. 11 Formiddag bliver, ifølge Begjæring af Skifteretten i afdøde Gaardmand Hans Jensen Skaftes Boe i Horslunde, den Boet tilhørende i bemeldte Horslunde beliggende Arvefæsteiendom, Nordfoldt kaldet, med Besætning og den i Jorderne nedlagte Vinter= og Baarsæd, saafremt antageligt Bud skeer, bortsolgt ved en eneste Auction som afholdes i selve Gaarden der staaer for Hartkorn 6 Tdr. 7 Skpr. 1 Fdkr. 2 Alb. og hvis Bygninger ogsaa afgiver Beboelse til en Familie udenfor Bondestanden. Den her til Auction averterede Eiendom er den samme der tidligere var berammet til Bortsalg den 22de dennes, men som paa Grund af den Paagjældendes Død blev tilbagekaldt. Den paafølgende 5te Mai Kl. 9 Formiddag præcise, vil i den nævnte Gaard blive afholdt Auction over Boets Løsere bestaaende af Borde, Stole, Kakkelovne, Sengesteder, Sengeklæder, Linned, Kister, Skabe, et Chatol, Porcellain og Glasvare, Gryder og andet Kjøkkentøi, et otte Dags Stueuhr, et Lommeuhr, Hør= og Blaargarn, Dækketøi, en stor Kobberkjedel, en Qværn, endeel Brænde, Vogntømmer, Vogne, Plove, Seletøier, Kreature af Qvæg, Faar og Sviin, forskjellige Kornvare med meget mere; – thi ville de Lysthavende behage at indfinde sig til ovennævnte Dage og Tider, hvorhos det til disses Efterretning bemærkes at Conditionerne for Salget af den faste Eiendom ville blive særdeles favorable for Kjøberen navnlig med Hensyn til den contante Betaling, ligesom og solide Kjøbere af Løsøret erholde Credit til Mikkelsdag dette Aar. Conditionerne hvorefter den faste Eiendom agtes bortsolgt, ere forinden Auctionen til Eftersyn hos Forvalter Lützen paa Pederstrup. Pederstrup den 23de April 1840. Aagerup.
Lolland-Falsters Stifts-Tidende, 1840-04-26
Efter Aftale med vedkommende Auctionsdirecteur agter Eieren ved en eneste Auction, Onsdagen den 13 Mai d. A., Formiddag Kl. 11, at lade opbyde til Bortsalg: Lienlund med tilliggende Jorder af omtr. 27 Tdr. Ager Land og 13 Tdr. Land Engbund, samt tilhørende saakaldede Svine holms Færgested, med dertil lagte Pramkorn, der udgjør aarlig 87 Tdr. 3 Skpr. 11 1/2 Fdkr. Hvede og 3 Tdr. 5 Skpr. Havre. Lienlund har en særdeles smuk Beliggenhed ved den forbi Nakskov løbende Albofjord, neppe 1/4 Miil fra Nakskov og Gaardens Bygninger ere vel indrettede for en dannet Familie. Til Gaarden hører en Hauge med smukke Anlægge og fine Frugttræer og til denne støder en Lystskov, der kan afgive en Deel Brænde og Aaret.
Lolland-Falsters Stifts-Tidende, 1840-04-26
Med Færgestedet følger et for faae Aar siden opført grundmuret Huus, hvori Bommanden boer, og foruden det ovenfor anførte Pramkorn, tillige Rettighed til af de Reisende, som ikke erlægge Pramkorn, at oppebære de reglementerede Bropenge, der i de senere Aar have været Bommanden overdragne imod at svare 60 Rbd aarlig.
Lolland-Falsters Stifts-Tidende, 1840-04-26
Fremdeles følger den saakaldede Svineholm med derpaa værende Huus, der er indrettet til 2 Familier for Arbeidsfolk. Conditionerne, hvoriblandt er den, at en betydelig Deel af Kjøbesummen kan forventes at blive indestaaende i Eiendommen imod 1ste Prioritets Pante-Obligation, ere nogle Dage forinden til Eftersyn hos Stiftsrevisor Hviid i Mariboe og Forvalter Thierry paa Sæbyeholm, der tillige paaviser Eiendommen. Auctionen afholdes paa selve Lienlund.
Lolland-Falsters Stifts-Tidende, 1840-04-28
Falsters Lollands Ski Tidende. No. 30. Tirsdagen den 28 April.
Lolland-Falsters Stifts-Tidende, 1840-04-28
Jndenlandske Efterretninger. Schleswig=Holsteinische Blatter gjør opmærksom paa, at da den danske Kongelov ikke er gjældende for Hertugdømmerne, kan den forestaaende Kroning ikke vedkomme dem, hvorimod Fyrsten tidligere i Byen Slesvig modtog en høitidelig Hylding af Stænderne, efterat han havde bekræftet Landets Rettigheder, og foreslaaer derhos at Kongen denne Gang skulde modtage en lignende Hylding i Slesvig, efterat først en høitidelig Gudstjeneste var afholdt i Domkirken. Som Deputerede til denne Hyldingsact foreslaaes Superintendenterne for Geistligheden, Prælaterne for Ridderskabet, Universitetet, Medlemmerne af Overretten, Medlemmerne af begge Stænderforsamlingerne, denne unge Blomst af det emanciperede Folkeliv, Deputerede fra Byerne, Advocaterne, Lægerne o. s. v., og for at den ophøiede Fyrstinde ogsaa kunde modtage nogen Hylding, skulde denne bringes hende af et Antal Slesvig=Holsteenske Jomfruer, klædte i Landets mange forskjellige Nationaldragter. Med hvilken Jubel, udbryder Forfatteren derpaa, med hvilken Glæde vilde Fyrsten ikke blive hilset, naar de Forsamlede bragte ham deres Hyldest, og Landets Ret med Henviisning til en forfatningsmæssig Udvikling var det sikkret, og for at det Hele kunde komme til Efterkommernes Kundskab, skulde Thorvaldsen anmodes om, med sin guddommelige Meisel at forevige de to Momenter af Landets Historie, nemlig: nemlig Christian den 1stes Valg 1460 og Christian den 8des Hylding 1840. Jmidlertid veed Forfatteren ikke noget om at en saadan Beslutning endnu er fattet af Kongen, men troer dog, at Landet ved det bebudede Besøg af den kongelige Familie vil faae en ikke sædvanlig Høitidelighed.
Lolland-Falsters Stifts-Tidende, 1840-04-28
J den Forsamling, som Prælater, Ridderskab og Godsbesidderne holdt den 23de de, blev det besluttet, at den Sum af 625,000 Rbd., der udbetales dem i Erstatning for den ophævede Toldfrihed til Omslagsterminen skal udlaanes i Godserne mod 3 pCt. Rente, og det er saaledes at befrygte, at Bestemmelsen og til hvilket almeennyttigt Øiemed Pengene endelig skulle anvendes, ikke saa snart vil blive fattet Under den beskedne Titel Noget og Friishold- og dens forrige Eier (afdøde Ritmester Halling) meddeler Jyllandsposten forskjellige Curiosa og fortæller saaledes, at Dagligstuen paa Friisholt var fuld af Spilleuhre, som ved Fuldslag paa eengang opstillede en Musik, som overraskede Øret, uden netop at tilfredsstille det. Væggene vare her behængte med lutter Dameportraiter. J Haven fandtes mange Curiositeter, malede Figurer m.m., og paa Udbygningerne saaes de snurrigste Veirhaner, af forskjellige Slags Dyr, og andre i Form af Taarne. Hundehusene vare construerede efter den sindrigste Bygningskunst, endog med flere Etager, saa man ved at nærme sig Gaarden hørte een Lænkehund fra Høiden slaae Allarm længe forinden den øvrige Sværm af Gaardhunde kunde begribe, hvad der var paa Færde, da Gaarden laae i en Fordybning. Ligesom derfor de forunderlige Veirhaner, stedse vendte Næbet mod Vind-Siden, saaledes vendte almindeligt alle Hundehovederne til den, imod hvilken den høist posterede Hund glammede. Alle Køerne havde i Staldene engang Halerne ophidsede i Trid ser, for ei at tilføle Melken under Malkningen. Disses Hornspidser vare alle afsagede. Studene paahængtes alle Klokker, som, naar de omdreves i Dalene, løde heelt sælsomt, Hs. Maj. skal nu ogsaa have taget Lotteri væsenet under den alvorligste Overveielse, saa man kan imødesee dette fordærvelige Jnstituts fuldkomne Ophævelse, uden at Regjeringen dog derfor maatte behøve at foreslaae en Forøgelse af Statsborgernes Udgivter. (Fædrel.)
Lolland-Falsters Stifts-Tidende, 1840-04-28
Præsten Knud Kjer i Skjødstrup har taget sig af en nylig i Jyllandsposten fremsat Beretning om en Præsts Forhold, ved sidste Folketælling, imod et sindsvagt Fruentimmer, som herover gik hen og druknede sig. Hvis denne Fremstilling, siger Pastor Kjer, havde været blot afvigende fra Sandheden, skulde jeg fortalt Sagens Sammenhæng, men da den forekommer mig graverende, har jeg igjennem min Provst indgivet underdanigst Forespørgsel til det kgl. danske Cancelli, om der maatte være Anledning til Referentens Saggivelse. J dette Fald lover Hr. Pastoren at ville offentliggjøre Rettens eventuelle Dom, i modsat en sandru Fortælling om det Passerede.
Lolland-Falsters Stifts-Tidende, 1840-04-28
Jfølge Hors. Avis har Toldvæsenet i disse Dage bemægtiget sig henved 20 Brændeviinstøier, der ere befundne i Gang i den nærmeste Omegn af Horsens. J een af Bøndergaardene, hvor Tøiet blev confiskeret, yttrede den gamle Kone sin Forundring over, at et saadant Uheld nu skulde møde dem – efter 40 Aars Forløb.
Lolland-Falsters Stifts-Tidende, 1840-04-28
Fængselscommissionen har erholdt Tilladelse til for sig at indkalde og afhøre alle saadanne Mænd, der kunne forsyne den med de mangfoldige factiske Oplysninger, hvorpaa en saa gjennemgribende Reform som den, hvorom her er Tale, vistnok bør være bygget. Det er paa denne Maade, at de engelske Commissioner, der pleie at gaae forud for enhver vigtig ny Lovgivning, tilveiebringe den overordentlige Masse af factiske Details, der ved Siden af de store Principer, der i Parlamentet finde saagrandiost et Udtryk, udgjøre Lovenes faste Fundament, og hvis Offentliggjørelse udbreder en saa dyb og grundig Jndsigt i alle Landets Forhold. Vi have tidligere her i Bladet berettet, ifølge en Meddelelse fra Kjøbenhavn, at et Bal pare vil blive givet paa Christiansborg i Anledning af Deres Majestæters Sølvbryllupsfest. Aarh. Av. fortæller nu om dette Bal paree, at det vil blive glimrende og finde Sted paa Slottets Riddersal, samt at Adgang dertil skal staae aaben for Alle af de 6 første Rangelasser og for alle Officerer. Paa Gallerierne, som løbe rundt om Salen, ville Pladse, blive anviste for det øvrige Publicum, og Kongen skal have yttret det Ønske, at denne Fest maatte blive besøgt saa talrig som muligt. – Til samme Fest vil Theatret endelig engang igjen frembringe en Opera, original baade af Text og Musik. Prof. Heiberg skal nemlig i denne Anledning have et Stykke under Arbeide, hvortil Secretair Hartmann skal componere Musikken.
Lolland-Falsters Stifts-Tidende, 1840-04-28
Kammerherre, Generalmajor Hans Rømeling, er d. 25de dennes ved Døden afgaaet i Kjøbenhavn.
Lolland-Falsters Stifts-Tidende, 1840-04-28
Om Underofficeer Esau, hvis Død har givet Anledning til allehaande fyrgterlige Mordhistorier, berettes nu, at han i mange Aar havde været meget drikfældig. J beruset Tilstand forlod han Kl. 12 om Aftenen for sin Død et offentligt Sted paa Amager, og fandtes den følgende Morgen død i en Grav, med en ubetydelig Læsion paa Forhovedet, upaatvivlelig foranlediget ved Faldet. Ved Obductionsforretningen har der ikke viist sig noget Spor til udvortes tilføiet Vold, der kunde have foraarsaget Døden. (Meddeelt.)
Lolland-Falsters Stifts-Tidende, 1840-04-28
Efter Forlydende - hedder det i en Skrivelse fra Kjøbenhavn af 25de d. M. – afreiser General gouverneur Scholten paa Mandag til England, hvor den til Vestindien afgaaende Corvet skal tage ham ombord i Falmouth. Dagen før sin Afreise vil han - ligeledes efter Forlydende - høitideligholde sin Datters Bryllup med Hr. Ritmester v. Dannemand.
Lolland-Falsters Stifts-Tidende, 1840-04-28
Den saakaldte Oldermand for Kammerjunker Lauget – hvad han forresten, bogstavelig taget, ikke var – Frederik Christian v. Scholten, er død. (Meddeelt.)
Lolland-Falsters Stifts-Tidende, 1840-04-28
Byfoged-Embedet i Kjerteminde opgives officielt til mellem 1100 og 1200 Rbd. Brutto-Jndtægt. (Meddeelt.)